# YouTube

YouTube|  |
|  |
| URL |   |
| Giorrúchán | YT  |
| Cineál | seirbhís beoshruthaithe físe, ardán físeán ar líne, user-generated content platform (en) , comhphobal ar líne, live streaming service (en)  agus suíomh gréasáin  |
| Sluaghairm | Broadcast Yourself  |
| Teanga | ilteangacha  |
| Ceadúnas | end-user license agreement (en)   |
| Teanga ríomhchlárúcháin | Python agus Go  |
| Úinéir | YouTube LLC agus Google  |
| Cruthaitheoir | Steve Chen, Jawed Karim agus Chad Hurley  |
| Cur i seirbhís | 14 Feabhra 2005  |
| Ceanncheathrú | San Bruno  |
| Tír | Stáit Aontaithe Mheiriceá  |
| Gradam a fuarthas | * (2008)  Duais Peabody
 |
| Ioncam iomlán | 31,500,000,000 dollair na Stát Aontaithe (2023)  |
| Rangú Alexa | 2 (24 Lúnasa 2019) 2 (12 Eanáir 2020) 2 (27 Meitheamh 2020) 2 (13 Nollaig 2020)  |
| Blag oifigiúil |   |
|

---

  |

Is suíomh gréasáin comhroinnte físeán é **YouTube**. Is féidir le húsáideoirí físeáin a uaslódáil agus a chomhroinnt, chomh maith le féachaint ar na físeáin chéanna.

Bíonn an chuid is mó de na físeáin á gcruthú ag na húsáideoirí féin agus bíonn gearrthóga scannán, gearrthóga teilifíse agus físeáin cheoil ina measc, chomh maith le hábhar amaitéarach amhail físbhlaganna agus ábhar bunaidh físeán na n-úsáideoirí féin.

Is áis é atá saor in aisce. Ní gá clárú ar an suíomh le féachaint ar na físeáin, cé gur gá clárú le breathnú ar fhíseáin shrianta áirithe.

Is fochuideachta de chuid Google é. Tá ceanncheathrú an chomhlachta suite in San Bruno, California.

An chéad ghearrthóg físe riamh ar YouTube "Me at the zoo", 23 Aibreán 2005 le bunaitheoir Jawed Karim
Ceanncheathrú YouTube in San Bruno, California.
Na bunaitheoirí Chad Hurley, Steve Chen, agus Jawed Karim sna 2000idí
An "YouTube Bus" ag Bród 2010 (The Pride Parade) i mBAC
An "YouTube Bus" ag Bród 2010 (The Pride Parade) i mBAC
## Teicneolaíocht

Úsáideann YouTube teicneolaíocht HTML5 chun réimse leathan d'ábhair físeáin a thaispeáint. Bhain an comhlacht úsáid as Adobe Flash Video cheana.

## Stair

Chuir iarfhostaithe de chuid PayPal tús le YouTube sa bhliain 2005. D'fhorbair Meiriceánaigh darb ainm Steve Chen, Chad Hurley agus Jawed Karim YouTube i rith 2005, chun comhroinnt físeán a éascú ar an idirlíon.

Cheannaigh Google YouTube ar $1.65 billiún i Samhain 2006.

Thuairiscigh anailísí de chuid Bank of America sa bhliain 2015 gur fiú $70 billiún an suíomh YouTube ag an am sin.

## Srianta

I mí Aibreáin 2026, d'fhógair Youtube go bhfuil tuismitheoirí agus caomhnóirí in ann srian ama a chur ar an sruthú "YouTube Shorts", nó é a chasadh as uilig, i gcuntas atá faoina maoirseacht. San "ionad teaghlaigh" san aip is féidir an rogha ar an lear ama atá ceadaithe sa ló a dhéanamh, síos chomh fada le "0 nóiméad". Nuair a bheidh an teorainn sroichte ag an ngasúr tiocfaidh teachtaireacht ar an scáileán ag rá go bhfuil deireadh leis an sruthú an chuid eile den lá.

## Conspóidí

### Bréagnuacht

Sa bhliain 2024, cheadaigh Youtube fógraí bréagacha maidir le cúrsaí toghcháin in Éirinn. Ba le fonn córas scagtha Youtube a thástáil a chuir an eagraíocht Global Witness sé fhógra dhéag chuig an meán sóisialta a raibh eolas bréagach iontu. Vótáil ar líne agus i dtéacs teileafóin; an aois vótála; agus cead vótála ag inimircigh in Éirinn – mar dhea – na hábhair a cuireadh i láthair sna fógraí. Ghlac YouTube le péire acu ach tharraing Global Witness siar iad sular foilsíodh iad.

## Féach freisin

* An Ghaeilge ar Youtube

## Naisc sheachtracha

* Príomhleathanach na hÉireann ar YouTube
* Príomhshuíomh YouTube
* Cuntais YouTube atá ag postáil ábhar i nGaeilge

## Tagairtí